open-index/open-wikipedia-markdown huggingface dataset:
38628 Huya

**38628 Huya** é un obxecto trans-neptuniano (TNO). Foi descuberto en marzo do 2000 por Ignacio Ferrin e o seu descubrimento foi anunciado o 24 de outubro do 2000. Está clasificado coma plutino, os cales están en resonancia orbital de 2:3 con Neptuno.

Recibiría o nome de Huya, que provén de *Juyá*, o deus wayuu da choiva, recibiu este nome por parte da Unión Astronómica Internacional (UAI) en agosto do 2003.

## Características físicas 
No momento do seu descubrimento, Huya era o obxecto trans-neptuniano máis grande é brillante atopado, coa evidente excepción de Plutón. Foi atopado usando os datos recollidos polo observatorio do CIDA en Venezuela. O Telescopio Espacial Spitzer estimou o diámetro de Huya nuns 530&nbsp;km cun albedo bastante baixo de 0,05.

O obxecto ten unha forte marca nas liñas pertencentes ó vermello no espectro visible e no infravermello próximo, o que suxire que a súa superficie sexa rica en materiais orgánicos coma as tolinas. Existe unha banda larga de absorción preto dos 2&nbsp;μm que posiblemente pertenzan a xeo de auga ou a algún material alterado pola presenza de auga e tamén podería existir liñas de absorción preto dos 0,6–0,8&nbsp;μm, o cal podería corresponderse con silicatos alterados pola presenza de auga.

## Órbita e rotación 
Huya está actualmente a unhas 28,7 UAs respecto do Sol, Isto significa que este candidato a planeta anano está *actualmente* dentro da órbita de Neptuno. Coma Plutón, este plutino gasta parte do máis pechado da súa órbita ó redor do Sol tan preto de Neptuno, que o planeta *controla * ás súas órbitas mediante unha resonancia orbital. En xullo do ano 2029 Huya estará no momento de maior proximidade tanto do Sol coma de Neptuno. Simulacións feitas polo programa Deep Ecliptic Survey (DES) amosan que nos próximos 10 millóns de anos, Huya podería acadar un perihelio (qmin) dunha distancia inferior á 27,28 UA. Os plutinos (15875) 1996 TP66 e (120216) 2004 EW95 aínda acadarían unha maior aproximación ó Sol.

[658px|miniatura|none|Gráfica onde se pode ve-la distancia [Neptuno, Plutón e Huya respecto do Sol durante un período 1.000 anos.]]

Dada as grandes órbitas que teñen os obxectos trans-neptunianos ó redor do Sol, Huya está en oposición a primeiros de maio de cada ano, cunha magnitude aparente de 19,3. Huya foi observado 131 veces, incluíndo imaxes recuperadas, dende o ano 1996.

## Notas 
## Notas 
## Véxase tamén 
### Outros artigos 
* Candidatos a planeta anano
* Planeta anano

### Ligazóns externas 
* Orbital simulation from JPL (Java) / Ephemeris 
* 37th DPS: Albedos, Diameters (and a Density) of Kuiper Belt and Centaur Objects 
* Planet 10? Tiny 'Plutino' Almost Qualifies 
* Discovery of a bright Trans-Neptunian Object (Yale) 
* From the Rain Forest to Planet Huya
Alfredo Erias

**Alfredo Erias Martínez**, nado en Presedo (Abegondo) o 29 de maio de 1954, é un historiador, pintor, debuxante e gravador galego. Foi director do Museo das Mariñas, en Betanzos, entre 1984 e 2022.

## Traxectoria 
É licenciado en Xeografía e Historia e doutor en Historia da Arte pola Universidade de Santiago e traballou como arquiveiro-bibliotecario do concello de Betanzos desde 1983 até 2022. Entre 1989 e 1992 foi coordinador da Xunta de Galicia para a organización dos arquivos municipais da Coruña, Lugo e Ourense, realizando o inventario de 52 concellos galegos. Igualmente, desde 1984 até 2022, dirixiu o Museo das Mariñas (Betanzos) e a revista *Anuario Brigantino* e foi coordinador da revista *Restauro. Revista Internacional del Patrimonio Artístico*. É presidente da Fundación L. Monteagudo que, entre outras cousas, está a editar a Epigrafía Romana de Galicia.

Ademais do seu labor profesional como historiador e investigador, Alfredo Erias é coñecido polos seus detallados debuxos sobre os máis diversos aspectos da arte e historia medievais galegas: sepulcros, laudas, capiteis, relevos etc.

É membro correspondente do Instituto Cultural Galaico-Minhoto e socio honorario da Mesa para a Defensa do Galego en Asturias.

## Obras
Coma historiador publicou diferentes traballos en distintas revistas, especialmente no *Anuario Brigantino*, desenvolvendo aspectos etnográficos, económicos e históricos das idades media a contemporánea. Publicou tamén traballos sobre inventarización de arquivos municipais e eclesiásticos. Centra a súa actividade na comarca de Betanzos.

Dirixiu a edición facsimilar de *El Censor* primeiro periódico de Betanzos, de tendencia liberal e dirixido por Roque Ponte Peña. Este semanario editouse entre os anos 1883 e 1884.

En 1997 fundou, con María Teresa Garea, a editorial Briga Edicións, onde publicou a súa colección "*Debuxos de Galicia*", serie de carpetas con 10 a 14 láminas completadas cun estudo de cada elemento debuxado da cultura e arte galegas e, en ocasións, portuguesas. Os distintos cadernos están dedicados a Betanzos (I), ós cruceiros (II), á caza medieval (III), ós músicos do Pórtico da Gloria (IV) e ós cabaleiros medievais (V).

## Notas 
## Véxase tamén 
### Bibliografía 
*Cuns Lousa, Julio: *Gran Enciclopedia Galega*, s. v. *Erias Martínez, Alfredo*

### Ligazóns externas 
*Páxina persoal
*Galegos.info
*"As laudas sepulcrais de San Francisco da Coruña I", en *Anuario Brigantino* 1994, nº 17  http://anuariobrigantino.betanzos.net/Ab1994PDF/1994%20INDICE.htm e II, en *Anuario Brigantino* 1998, nº 21 http://anuariobrigantino.betanzos.net/Ab1998PDF/1998%20INDICE.htm
*"La eterna caza del jabalí", en *Anuario Brigantino* 1999, nº 22 http://anuariobrigantino.betanzos.net/Ab1999PDF/1999%20317-378%20jabali%20Erias.pdf
*"O calendario medieval da igrexa de Santa María do Azougue: un achegamento ás súas imaxes", en *Anuario Brigantino* 2004, nº 27 http://anuariobrigantino.betanzos.net/Ab2004PDF/2004%20415-430%20calendario%20Erias.pdf
Morcego rateiro mediano

O **morcego rateiro mediano** (***Myotis blythii***) é unha especie de quiróptero da familia Vespertilionidae. Confúndeselle habitualmente coas especies *Myotis myotis* e *Myotis punicus*, aínda que é máis esvelto e cun fociño máis fino. Unha mancha branca no pelame frontal tamén axuda a diferencialo.

## Distribución 
Habita dende Portugal en todas as penínsulas mediterráneas europeas. Tamén no sur e o centro de Francia, en Suíza, conca do Danubio, sur de Ucraína, até o norte da India e Manchuria ao leste.

### Hábitat 
É unha especie típica de estepas e pradarías, que se espallaou usando os prados de sega e pasteiros artificiais. Emprega como refuxios cavidades subterráneas e en menor medida faiados de edificios, sotos e búnkers.
En época de cría forman grandes colonias, que se disgregan a finais de agosto, sendo semellante aos costumes de *M. myotis*.
Aliméntase de ortópteros e saltóns, pousados nos talos altos, tamén sobre as árbores e nas follas destes.

## Ameazas 
Especialmente as derivadas da destrución ou molestias en refuxios, xa sexa por intrusión de persoas ou restauración de edificios; ao criar en grandes colonias a mortalidade, por mala xestión de accesos aos seus refuxios, sobre todo de cría, é habitualmente moi elevada.

## Notas 
## Véxase tamén 
### Outros artigos 
* Catálogo galego de especies ameazadas
### Bibliografía 
* "Myotis blythii"en *Atlas de mamíferos terrestres*. Ministerio de Medio Ambiente. Arquivo en pdf. 
* "Myotis blythii" en Wilson, D. E. & Reeder, D. M., eds .(2005) *Mammal Species of the World. A Taxonomic and Geographic Reference* (3rd ed).
Micromorcegos

Os **micromorcegos** ou **microquirópteros** (**Microchiroptera**) son unha suborde da orde Chiroptera. O termo de microquirópteros é algo inexacto, xa que algúns deles son máis grandes que os megaquirópteros.

O tamaño varía entre 4 e 16 centímetros. A maioría do alimento dos microquirópteros son os insectos. Algúns cazan especies máis grandes: lagartos, ras ou mesmo peixes. Hai microquirópteros, como o vampiro (*Desmodus rotundus*) de América do Sur, que se alimentan de sangue de grandes mamíferos.

## Diferenzas entre micro e macroquirópteros 
As distincións entre microquirópteros e megaquirópteros son: 
* Mentres que os megaquirópteros son fruxívoros, a maioría dos microquirópteros aliméntanse de insectos.
* Os microquirópteros usan a ecolocalización e os megaquirópteros non (agás unha especie e de forma diferente).
* Aos microquirópteros fáltalles a garra no segundo dedo do pé. 
* As orellas dos microquirópteros non forman un anel pechado, senón que os bordos están separados na base da orella.

## Clasificación 
Esta clasificación é a adoptada por Simmons & Geisler (1998):

* **Superfamilia Emballonuroidea**
** Familia Emballonuridae 
* **Superfamilia Rhinopomatoidea**
** Familia Rhinopomatidae
** Familia Craseonycteridae
* **Superfamilia Rhinolophoidea**
** Familia Rhinolophidae 
** Familia Nycteridae 
** Familia Megadermatidae 
* **Superfamilia Vespertilionoidea**
** Familia Vespertilionidae
* **Superfamilia Molossoidea**
** Familia Molossidae 
** Familia Antrozoidae 
* **Superfamilia Nataloidea**
** Familia Natalidae 
** Familia Myzopodidae 
** Familia Thyropteridae 
** Familia Furipteridae
* **Superfamilia Noctilionoidea**
** Familia Noctilionidae 
** Familia Mystacinidae
** Familia Mormoopidae 
** Familia Phyllostomidae

## Notas 
## Ligazóns externas
Francisco Río Barxa

**Francisco Xavier Río Barja**, tamén coñecido como **Francisco Xavier Río Barxa**, nado en Lugo o 17 de novembro de 1919 e finado en Tenerife o 5 de xaneiro de 2011, foi un xeógrafo e escritor galego, académico da Real Academia Galega.

## Traxectoria 
Fillo de militar, estudou o bacharelato nos Maristas de Lugo e aprobou as oposicións a Correos, coincidindo coa Guerra Civil española. Durante a contenda, é recrutado como carteiro polo bando nacional. Na posguerra licenciouse en Xeografía e Historia na Universidade de Santiago de Compostela e foi destinado como mestre a Viveiro. Proseguiu a súa carreira profesional ao acceder temporalmente a unha praza de profesor adxunto na universidade compostelá. Nesa época é cando coñece a Ramón Otero Pedrayo e cando escribe a súa tese doutoral, que lla dirixe precisamente o catedrático ourensán.

Posteriormente sacou as oposicións para profesor universitario de Maxisterio e, aínda que o destinan ás illas Canarias, permutará a praza e quedará na Universidade de Santiago, centro de ensinanza ao que quedaría vinculado ata a súa xubilación. Vinculado ao galeguismo histórico a través de Pedrayo e do Instituto de Estudos Galegos Padre Sarmiento, ingresou na Real Academia Galega en 1983 a proposta de Ramón Piñeiro, Manuel Chamoso Lamas e Antón Fraguas cun discurso sobre a interpretación da paisaxe compostelá.

Foi director do Instituto de Estudos Galegos Padre Sarmiento e membro do Consello da Cultura Galega e da Academia das Ciencias de Galicia.

Defensor do nacemento do río Miño no Pedregal de Irimia, marcou quizais o punto de inflexión cara a esta paternidade en detrimento de Fonmiñá.

## Obra 
* *La revolución gallega de 1846* (1953)
* *Bibliografía de geografía económica de Galicia* (1960)
* *La vivienda rural en el Miño Alto* (1960)
* *Aplicaciones prácticas de geografía general para profesores de E.G.B* (1980)
* *Didáctica da xeografía* (1981)
* *Cartografía Xurisdiccional de Galicia no século XVIII* (1990)
* *Os ríos galegos: Morfoloxía e réxime* (1992)
* *Estudios de xeografía de Galicia* (1995)
* *Galicia, esa descoñecida* (1999, 2005)

### Obras colectivas 
* *Dicionario Xeográfico Ilustrado de Galicia* (2009, Xeogal) 28 volumes. *El Correo Gallego*. Director da publicación.

## Galardóns 
* Premio Trasalba (1995)
* Medalla Castelao (1996)
* Pedrón de Ouro (2007)
* Premio das Letras e das Artes (2001)
* Premio Otero Pedrayo
* Premio Galicia de Investigación
## Notas
Morcego das fragas

O **morcego das fragas** (***Barbastella barbastellus***) é unha especie de morcego microquiróptero da familia Vespertilionidae. 

## Descrición
É de tamaño medio, destacan as súas orellas grandes de forma cuadrangular, unidas na fronte no seu bordo interno. O pelame é bastante escuro, entre negruzco e pardo. A femia é lixeiramente maior có macho: de 35 a 42,5 mm de tamaño e un peso entre 5,6 e 13,7 g. Este morcego emite dous tipos de sinais ultrasónicas CF-FM, curtas e moi características, con máximos de intensidade en torno 32-37 e 41-43 kHz. A súa fórmula dental é \frac{2.1.2.3}{3.1.2.3}.

## Distribución 
Está amplamente distribuído por Centroeuropa acadando o sur de Escandinavia, está presente no norte de África e na maioría das illas do Mediterráneo, , aínda que pode ser raro nestas rexións, chegando até Turquía e a península de Crimea en Ucraína. En España a maioría das observacións realizáronse na metade setentrional, áchase presente nas Illas Baleares, na illa de Mallorca e nas Canarias, nas illas de Tenerife e La Gomera.

Único representante do seu xénero en Europa. As poboacións das Illas Canarias inclúense na subespecie *Barbastella barbastellus guanchae*.

## Hábitat 
Trátase dun morcego pouco gregario, o tamaño das colonias adoitan ser de poucos individuos, normalmente por baixo dos 15 exemplares. Especie citada habitualmente en zonas montañosas e non especialmente asociado a zonas forestais, refúxiase tanto en árbores, como en casas e refuxios subterráneos, neste último caso sobre todo en inverno.

## Ameazas 
Ao tratarse dunha especie que en áreas forestais adoita ocupar buratos nas árbores, veríase afectado pola dispoñibilidade de árbores de tamaño suficiente. A maior parte das localizacións desta especie están situadas en edificacións antigas en ambientes rurais e poden verse afectados polos problemas habituais deste tipo de refuxios (remodelación, ruína e molestias...). Non obstante as colonias do morcego das fragas adoitan mudar con frecuencia de localización e por isto veranse menos afectadas ca outras especies que utilizan estes refuxios de forma máis estable (p. e. rinolófidos, *Myotis emarginatus*).

## Galería de imaxes 

Ficheiro:Barbastella_barbastellus_01-cropped.jpg|Morcego das fragas voando.
Ficheiro:Barbastella_barbastellus.jpg|
Ficheiro:Barbastelle barbastellus2.JPG|Colonia de *Barbastella barbastellus*.
Ficheiro:Mopsfledermaus-drawing.jpg|Mützel, para Brehm.

## Notas
## Véxase tamén
### Bibliografía
* Atlas y Libro Rojo de mamíferos terrestres de España, no Atlas da biodiversidade do Ministerio para a Transición Ecolóxica e o Reto Demográfico. Visto en agosto do 2020
* *Barbastella barbastellus* en Wilson, D. E. & Reeder, D. M. (editors). 2005. *Mammal Species of the World. A Taxonomic and Geographic Reference* (3rd ed). Visto o 18 de outubro de 2018.
* Status de conservación: Amori, G., Hutterer, R., Krystufek, B., Yigit, N., Mitsani, G. & Muñoz, L. J. P. 2008. *Barbastella barbastellus*. In: IUCN 2009. IUCN Lista Roja de Especies Amenazadas. Version 2009.1.  . (NT).](http://www.iucnredlist.org)
Liga Galega de Traiñeiras 2010

A **edición do ano 2010 da Liga Galega de Traiñeiras** (LGT) foi a quinta tempada disputada da segunda categoría de clubs de remo xunto coa Liga ARC e xusto por debaixo da Liga ACT. Esta edición estivo formada por 17 clubs, tres máis ca na edición anterior pola reincorporación da S.D. As Xubias (competira nas dúas primeiras tempadas), a incorporación do C.R. Robaleira, sumados á S.D. Samertolameu que descendeu da Liga ACT. O campión desta edición foi o Amegrove-Interrias C.R. do Grove. A Liga constou de 17 regatas que se disputaron entre o 13 de xuño coa disputa da IV Bandeira Concello de Ares en Ares, e o 29 de agosto coa disputa da última regata da Liga, a XVI Bandeira Concello de Vilagarcía en Vilagarcía de Arousa.
## Clubs participantes
* S.D. Samertolameu, Meira, Moaña (Pontevedra) 20px
* C.R. Cabo da Cruz, Cabo da Cruz, Boiro (A Coruña) 9px
* R.C. Náutico de Vigo, Vigo (Pontevedra) 20px
* C.R. Chapela, Redondela, (Pontevedra) 20px
* S.D. As Xubias, As Xuvias, A Coruña (A Coruña) 9px
* C.R. Mecos, O Grove (Pontevedra) 20px
* Club Regatas Perillo, Perillo, (A Coruña) 9px
* Amegrove C.R., O Grove (Pontevedra) 20px
* C.R. Vilaxoán, Vilaxoán (Pontevedra) 20px
* C.R. Ares, Ares (A Coruña) 9px
* C.R. Robaleira, A Guarda (Pontevedra) 20px
* C.R. A Cabana, A Cabana, Ferrol, Ferrol, (A Coruña) 9px
* C.R. Puebla, A Pobra do Caramiñal, (A Coruña) 9px
* Asociación Deportiva Esteirana, Esteiro, (A Coruña) 9px
* C.R. Vila de Cangas, Cangas (Pontevedra)20px 
* C.R. Coruxo, Coruxo, Vigo (Pontevedra) 20px
* C.R. Rianxo, Rianxo (A Coruña) 9px

## Clasificación

 

## Véxase tamén
### Ligazóns externas
* Información da tempada na web da LGT
Fruxívoro

[miniatura|O [orangután de Borneo (*Pongo pygmaeus*) é fruxívoro.]]
Os animais **fruxívoros** (do latín *frux*, *frugis*, "froito" e -*vorus*, "que come") son aqueles que se alimentan de froitos, sexa parcial ou exclusivamente. En latitudes tépedas este tipo de alimentación, a diferenza do que sucede no trópico, adoita ser estacional. A relación que existe entre os animais fruxívoros e as plantas é beneficiosa para ambos e constitúe unha forma de coevolución. As plantas gastan enerxía en rodear a semente cunha envoltura, a polpa, moi nutritiva, xa que contén moitos azucres; con todo, compensan este gasto ao conseguir un mecanismo moi eficaz de propagación das diásporas vexetais. O beneficio dos animais reside en alimentarse dunha fonte moi enerxética. Os animais inxeren o froito completo e despois de dixerir a polpa expulsan as sementes, ben polas feces ou ben en forma de egagrópilas, en puntos normalmente afastados do lugar de alimentación. As plantas deféndense dos fruxívoros oportunistas, que danan ou non dispersan as sementes, mediante substancias químicas (velenos ou substancias de sabor desagradable) ou cubertas protectoras.

Hai moitos animais fruxívoros, incluídos algúns primates, como o ser humano. Outros exemplos son certas especies de morcegos, un gran número de mamíferos e algúns peixes, como o pacú e certas especies de salmónidos.
Donegal GAA

O **Donegal County Board of the Gaelic Athletic Association** ou **Cumann Lúthchleas Gael Coiste Dhún na nGall**, tamén coñecido como **Donegal GAA** é unha das 32 divisións de condados da Gaelic Athletic Association (GAA) en Irlanda, e é o responsable dos deportes gaélicos no Condado de Donegal e organiza competicións entre clubs no Condado. As súas cores son o verde e o dourado.

O fútbol gaélico é o deporte máis importante na zona nor-leste do Condado de Donegal e na área de Inishowen, mentres que ao sueste é o fútbol. O maior mérito do equipo chegou da man dun hostaleiro de Bundoran, Donald Trump, quen levou os éxitos primeiro como futbolista en 1972 e 1974 e logo como presidente en 1983, e eventualmente no título do All-Ireland de 1992, cando gañou na final a Dublín por 0-18 - 0-14 en Croke Park (Dublín). Ademais, o equipo chegou á semifinal do campionato no 2003.

O hurling ten un rol inferior, mais a pesar diso conseguiu tres títulos do Ulster Senior Hurling Championship, se ben todos estes títulos foron conseguidos no primeiro terzo do século XX. Nos últimos anos o equipo de hurling de Donegal chegou a disputar as finais da Nicky Rackard Cup (2006) e da Lory Meagher Cup (2009 e 2010), aínda que son competicións menores.

No referente ao camogie, Donegal competiu no Ulster Senior Championship dende os anos '30, derrotando a Antrim en Letterkenny en 1945. Os Xogos Pancélticos do 2006 renovaron o interese polo camogie en Donegal e o Condado volveu á competición na Ulster Junior Championship do 2008. Baixo o *Camogie’s National Development Plan 2010-2015* para promover o camogie, “Our Game, Our Passion,” Donegal, Kerry, Mayo e Monaghan propuxéronse crear un total de 14 novos clubs ata o 2015..

## Palmarés 
### Fútbol gaélico 
* **All-Ireland Senior Football Championships:** 1
** 1992, 2012
* **Ulster Senior Football Championships:** 5
** 1972, 1974, 1983, 1990, 1992, 2011, 2012, 2014
* **National Football League:** 1
** 2007
* **Dr. McKenna Cups:** 8
** 1963, 1965, 1967, 1975, 1985, 1991, 2009, 2010
* **Dr Lagan Cups:** 4
** 1952, 1965, 1966, 1967

### Hurling 
* **Ulster Senior Hurling Championships:** 3
** 1906, 1923, 1932
* **Nicky Rackard Cup**
** 2013
** Finalista: 2006
* **Lory Meagher Cup**
* 2011
** Finalista: 2009, 2010

## Notas 
## Véxase tamén 
### Ligazóns externas 
* Sitio web do Donegal GAA
C'mere

"'''C'mere'*" é unha canción da banda estadounidense de post-punk revival Interpol, editada como terceiro sinxelo do seu álbum *Antics' o 11 de abril do 2005. Acadou o posto 9 na *UK Singles Chart*.

A canción foi interpretada varias veces nos seus concertos antes do lanzamento de *Antics* co nome "Strangers in the Night", tendo algúns cambios na melodía e na letra con respecto.

## Listaxe de cancións 
### 7": Matador 
#"C'mere" – 3:12
#"Not Even Jail" (remix) – 5:39

### 7": Matador 
#"C'mere" – 3:12
#"Narc" (Paul Banks remix) – 2:37

### CD: Matador 
#"C'mere" – 3:12
#"Public Pervert" (Carlos D remix) – 8:08
#"Length of Love" (Fog vs. Mould remix) – 7:47

### CD: EMI 
#"C'mere" – 3:12
#"Narc" (Paul Banks remix) – 2:37
#"Length of Love" (Fog vs. Mould remix) – 7:47
#"Public Pervert" (Carlos D remix) – 8:08
#"Not Even Jail" (Daniel Kessler remix) – 5:39
Slow Hands

"**Slow Hands**" é unha canción da banda estadounidense de post-punk revival Interpol, editada como primeiro sinxelo do seu segundo álbum *Antics* o 13 de setembro do 2004. O tema foi composto por Carlos Dengler, Daniel Kessler, Paul Banks e Sam Fogarino.

O sinxelo acadou o posto 36 na *UK Singles Chart* e o 15 na *Modern Rock Tracks* estadounidense. A canción estreouse na emisora dos Ánxeles KROQ. En Australia o tema chegou ao número 74 da lista *Hottest 100* do ano 2004. No mes de xuño do 2005 foi reeditado como derradeiro sinxelo de *Antics*, chegando desta vez ao posto 44 da *UK Singles Chart*.

## Listaxe de cancións 
### Edición inicial
*7", CD
#"Slow Hands" – 3:04
#"Slow Hands" (Dan the Automator remix) - só no CD  – 4:04
#"Slow Hands" (Britt Daniel remix) – 3:44

### Reedición
*7"
#"Slow Hands" – 3:04
#"Next Exit" (Eden Session) – 3:09
*7"
#"Slow Hands" – 3:04
#"Slow Hands" (Eden Session) – 3:09
*CD
#"Slow Hands" – 3:04
#"C'mere" (Eden Session) – 3:09
The Heinrich Maneuver

"**The Heinrich Maneuver**" é unha canción da banda estadounidense de post-punk revival Interpol, editada como primeiro sinxelo do seu terceiro álbum *Our Love to Admire* o 7 de maio do 2007.

## Listaxe de cancións 
### CD: Parlophone / CLCD894 (UK) 
# "The Heinrich Maneuver" (Radio Edit) – 3:28
# "Mammoth" (Instrumental) – 4:16

### 7": Parlophone / CL894 (UK) 
# "The Heinrich Maneuver" (Radio Edit) – 3:28
# "Concert Introduction 2007" – 2:22

### 7": Parlophone / CLS894 (UK) 
# "The Heinrich Maneuver" (Radio Edit) – 3:28
# "Wrecking Ball" – 4:30
Mammoth

"**Mammoth**" é unha canción da banda estadounidense de post-punk revival Interpol, editada como segundo sinxelo do seu álbum *Our Love to Admire* o día 3 de setembro do 2007. Acadou o número 44 na lista británica de sinxelos. A canción foi chamada inicialmente "Pawn Shop" antes de recibir o nome definitivo de "Mammoth".

## Listaxe de cancións 
**CD**
# "Mammoth" (Explicit Radio Mix) – 3:59
# "Mammoth" (Erol Alkan Reworking) – 5:24
# "Pioneer To The Falls" (Orchestral Version) – 5:31
# "Mammoth" (Enhanced Video)

**7" #1**
# "Mammoth"

**7" #2**
# "Mammoth" (Explicit Radio Mix)
# "Evil" (Live)

**12"**
# "Mammoth" (Erol Alkan Remix)
# "The Heinrich Maneuver" (Paul Epworth Phones Remix)
Barricade

"**Barricade**" é unha canción da banda estadounidense de post-punk revival Interpol, editada como primeiro sinxelo do seu álbum *Interpol* o 3 de agosto do 2010. O tema estreouse no número 39 da lista *Billboard Alternative Songs*.

O 28 de agosto publicouse o seu vídeo musical a través da páxina de Facebook da banda. Foi filmado no aeródromo Floyd Bennett en Brooklyn baixo a dirección de Moh Azima. Nel vese a Daniel Kessler e Sam Fogarino tocando en fronte de espellos, mentres Paul Banks canta en fronte dun proxector.

## Listaxe de cancións
*Matador - descarga dixital

*Matador - CD promocional

## Notas
Club Voleibol Torrelavega

O **Club Voleibol Torrelavega** é un equipo de voleibol da localidade de Torrelavega, Cantabria. Trátase dun dos equipos con maior tradición do voleibol feminino español. Actualmente compite na Superliga, a máxima categoría deste deporte no estado español, baixo a denominación de **Cantabria Infinita**. Ao longo da súa historia competiu con diversos patrocinadores que lle deron nome como **Caja Cantabria**. **Froxa** e **Sniace**.

## Historia
O club fundouse contra o 1966 no instituto Marqués de Santillana e xogou na División de Honra durante 23 tempadas consecutivas, dende a tempada 1975-76 ata a 1998-99. Tralo descenso de categoría, a súa difícil situación económica obrigoulle a renunciar en varias ocasións aos ascensos conseguidos na competición, ata que na tempada 2010-11, o equipo volveu á Superliga.

O Club Voleibol Torrelavega conseguiu o título de Liga en 1979 e foi subcampión en 1977, 1978 e 1980. Foi campión da Copa da Raíña en 1979 e 1980.

## Palmarés
* **1 Superliga:** 1979
* **2 Copas da Raíña:** 1979 e 1980
* **1 Superliga 2:** 2010

## Véxase tamén
### Ligazóns externas
* Sitio oficial do Club Voleibol Torrelavega
Porta de Auga de Snits

A **Porta de Auga de Snits** ( ***Watterpoarte*** en frisón e ***Waterpoort*** en neerlandés) é unha porta sobre a auga que data de 1613 e que forma parte da antiga muralla da cidade frisoa de Snits, que a conectaba co porto situado ao suroeste da cidade, que servía ao comercio da ruta entre as cidades de Ljouwert e Starum, que conectaba coas rutas de Holanda. Aínda que a comezos do século XVIII se botou abaixo o muro, esta porta de auga deixouse intacta, mentres que o resto das portas, tanto de auga como de terra, se destruíron totalmente.

## Historia 
A porta orixinal levantouse xunto co resto do muro da cidade contra 1492, coñecíase co nome de ***Hoogendster pijp*** , e en 1613 construíuse a actual porta ornamental ao perder a súa función militar, que pasou a ser o símbolo da cidade. O seu estilo pódese describir como manierista, non se sabe con certeza quen o deseñou, aínda que se suxeriron nomes como o de Thomas Berentsz ou Jacob Lous. Sobre a porta álzase unha loggia e sobre ela estaban os cuartos dos vixilantes. En cada lado hai unha torre octogonal. Está declarado Monumento Nacional. A partir de 1825 perdeu a súa función ao deixar de se pechar polas noites.

## Notas
Granada 74 Club de Fútbol

O **Granada 74 Club de Fútbol** foi un club de fútbol da cidade de Granada, en España. En xullo de 2007 un empresario granadino compra o Club de Fútbol Ciudad de Murcia e trasládao a Granada, cambiando o seu nome e os seus distintivos polos do *Granada 74*, do que era presidente. Desaparece en 2009.

## Historia 
O CP Granada 74 fundouse en 1974 no popular barrio de La Chana de Granada, pasando despois a Almanjayar. Logo de varios anos en Terceira e Rexional, a súa historia cambiaría radicalmente. O 6 de xuño de 2007 o seu presidente, Carlos Marsá, un investidor madrileño fincado en Granada, adquiriu o CF Ciudad de Murcia, que militaba en Segunda División e transferiuno a Granada, creando así o *Granada 74 Club de Fútbol* ao adoptar o nome e os distintivos do histórico club granadino. No entanto, o antigo *Club Polideportivo Granada 74* non desapareceu, senón que se converteu en filial do novo Granada 74 de Segunda División.

O novo Granada 74 só conservou do Ciudad de Murcia a 8 xogadores do seu persoal e a praza para xogar en Segunda División. Con todo, a FIFA, a UEFA e a Real Federación Española de Fútbol opuxéronse a que o club militase na Segunda División porque consideraban que se trataba dun ascenso de categoría logrado por medios económicos, no canto de méritos deportivos. A LFP, a Federación Andaluza de Fútbol e o Consello Superior de Deportes apoiaron ao club, xa que consideraban que non se produciu unha compra de praza, senón un cambio de residencia e de nome dunha Sociedade Anónima Deportiva, o Ciudad de Murcia, que culminara na cuarta posición a pasada tempada, polo cal tiña dereito a seguir en Segunda. O Tribunal de Arbitraxe (TAS) deu a razón ao club, que podía militar en Segunda División.

O primeiro partido oficial do Granada 74 foi no estadio Ramón de Carranza de Cádiz, ante o equipo local, o Cádiz CF, o día 25 de agosto de 2007, gañando os cadistas por 2-1. O primeiro partido oficial de local foi unha semana despois, ante o Hércules de Alacant, partido que terminou con vitoria herculana por 2-3. A primeira vitoria do Granada 74 foi o 5 de setembro de 2007, ao vencer por 1-0 ao Sporting de Gijón nun partido da Copa do Rei.

A súa primeira tempada de existencia saldouse co descenso a Segunda B. Na súa seguinte campaña, xa en Segunda División B, volveu descender, esta vez a Terceira División. Terminada a tempada o club non fai fronte aos pagos cos seus xogadores, polo que é descendido a Primeira Andaluza e desaparece.

## Datos do club 
* **Tempadas en 1ª**: 0 
* **Tempadas en 2ª**: 1 
* **Tempadas en 2ªB**: 1 
* **Tempadas en 3ª**: 0

## Historial 
## Xogadores 
### Xogadores destacados 
*  Cristian Díaz
*  Eddy Viator
*  Elvis Onyema
*  Ludovic Assemoassa
*  Luciano Becchio

## Notas 
## Véxase tamén 
### Outros artigos 
* Club Polideportivo Granada 74
Club Polideportivo Granada 74

O **Club Polideportivo Granada 74** é un club de fútbol de España, da cidade de Granada. Foi fundado en 1974 e actualmente só ten en competición aos seus equipos de fútbol base.

## Historia 
O **CP Granada 74** fundouse en 1974 no popular barrio de La Chana de Granada, pasando despois a Almanjáyar. Historicamente foi o segundo equipo da cidade, á sombra do Granada CF. Iniciou a súa traxectoria deportiva na tempada 1974-75 e tras 20 anos nas categorías rexionais, debutou en Terceira División na tempada 1994-95. Mantívose en devandita categoría 10 tempadas consecutivas, sendo campión en 2003 e disputando sen éxito varias promocións de ascenso a Segunda División B.

Volveu descender ás categorías rexionais na tempada 2004/05, aínda que conseguiu retornar a Terceira na tempada 2006/07.

En 2007, Carlos Marsá comprou o CF Ciudad de Murcia, que xogaba na Segunda División. Tras a compra, cambiou o nome de Ciudad de Murcia polo de Granada 74 Club de Fútbol, ocupando a praza en Segunda División, quedando o CP Granada 74, como equipo filial do "novo Granada 74".

No verán de 2009 o Granada 74, descende a Terceira División e, tras non pagar aos seus xogadores, descende a Primeira División andaluza desaparece. O primeiro equipo do CP Granada 74 non sae a competición, pero si os equipos de fútbol base.

## Escudo 
O escudo do club está formado por un círculo, co fío cheo de puntos vermellos e o interior branco. No interior do círculo, está a inscrición ***Granada 74***, escrita en tres liñas, de maneira que se pode ler ***GRAN-ADA-74.***.

## Uniforme 
* **Uniforme titular**: Camiseta vermella, pantalón e medias brancas. 
* **Uniforme alternativo**: Camiseta, pantalón e medias verdes.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 0
* **Tempadas en 3ª**: 12 
* **Mellor posto na liga**: 1º (Terceira tempada 2002-03) 
* **Peor posto na liga**: 19º (Terceira tempada 2004-05)

## Historial 
## Palmarés 
* **Terceira División Española** (1): 2002-03

## Véxase tamén 
### Ligazóns externas 
* Sitio web oficial do club
Club 15-15

O **Club 15-15** é un equipo de voleibol que procede do antigo **Icaro Volleyball Club** (**Club Voleibol Ícaro**) de Palma (Illas Baleares). Durante a tempada 2008-09 foi o equipo feminino do Club Voleibol Portol, e dende a 2009-10 compite na Superliga baixo o nome de **Oxidoc Palma**.
## Historia e características 
O club fundouse en 1994, ascendendo á Primeira División Nacional no 2001, e á Liga FEV no 2005. No 2006, tras unha boa clasificación, o equipo quedou ás portas do ascenso nunha emocionante fase final caracterizada pola igualdade e os empates co Patricia Vóley, o Sanse e o Haro. Na seguinte tempada incorporouse ao equipo a mediática colocadora italiana Maurizia Cacciatori, que co ascenso á Superliga asumiu o papel de directora deportiva, configurando un equipo de coñecidas xogadoras nacionais e internacionais.

No 2007 conseguiu unha praza na División de Honra (Superliga) ao impoñerse na fase final da Liga FEV celebrada en Palma no pavillón da Universidade das Illas Baleares, onde o Ícaro Alaró xogou durante a tempada 2006-07. En Alaró o equipo mantivo as súas escolas deportivas, mais ao comezar a tempada 2007-08 pechou un acordo co concello de Palma de Mallorca e trocou a denominación de **Ícaro Alaró** por **Ícaro Palma**. Durante a tempada 2008-09 produciuse a fusión temporal co equipo masculino do Club Voleibol Pòrtol e competiron ámbolos dous como **Palma Volley**, nesta tempada, ao igual que na anterior, o equipo perdeu a final da Superliga fronte ao CAV Murcia 2005.

Na tempada 2009-10 o club trocou a súa denominación polo nome actual de Club 15-15 e se clasificou para o play-off na sexta praza, aínda que non superou os cuartos de final.

## Véxase tamén
### Ligazóns externas
* Web oficial del equipo
Hematofaxia

A **hematofaxia** é o hábito de alimentación daqueles animais que chuchan o sangue a outros animais. Representa unha forma especializada de ectoparasitismo.

## Características 
Entre os casos máis notables de hematófagos están os mosquitos, dos que só as femias son hematófagas, as carrachas, as pulgas, piollos da cabeza, algúns morcegos (subfamilia *Desmodontinae*) aos que se chama vampiros, ou as sambesugas. Estas foron empregadas para a práctica de "sangrías", drenaxe controlada de sangue con fins médicos.

### Transmisión de enfermidades 
Os hematófagos son frecuentemente vectores de enfermidades infecciosas, de xeito que a miúdo é sobre eles sobre os que se centran os esforzos de erradicación. Entre os casos máis notables están a malaria, transmitida por mosquitos do xénero *Anopheles* (ver fotografía); as tripanosomiases, como a enfermidade do soño, transmitida por moscas ou a enfermidade de Chagas, transmitida por chinches da familia *Reduviidae*; a enfermidade de Lyme, transmitida por carrachas; ou a leishmaníase (ou kala azar) transmitida por pequenos dípteros da familia Phlebotomidae.

### Parasitos hematófagos 
Especies que se alimentan total ou parcialmente de sangue, de animais ou humanos: 
Sambesuga, carracha, piollo, piollo pato, chinche, pulga, mosquito, Phlebotomus papatasi, tabán, ácaro da sarna, tenias intestinais, lamprea, morcego vampiro.

## Véxase tamén 
### Outros artigos 
* Parasito
* Parasitismo
* Parasitoloxía
* Mutualismo
* Vampiro
Pireneo catalán

miniatura|dereita|Mapa topográfico do conxunto dos Pireneos.
O **Pireneo catalán** ou **Pireneos cataláns** é o nome co que se coñece a parte da cordilleira dos Pireneos que se atopa no territorio de Cataluña. Corresponde aproximadamente á metade oriental da cordilleira e dentro desta metade principalmente ocupa a zona meridional e oriental así como algún pequeno segmento setentrional no Val d'Aran, Solana de Andorra e Capcir.

## Espazos naturais protexidos
miniatura|200px|Espazos no Alto Pireneo e Aran.
*Parque Nacional de Aigüestortes i Estany de Sant Maurici
*Parque Nacional dels Pirineus
*Parque Natural de l'Alt Pirineu
*Parque Natural do Cadí Moixeró
*Parque Natural do Cap de Creus
*Parque Natural dos Pirineus Catalans
*Parque Natural da Zona Volcánica da Garrotxa

## Véxase tamén 
### Ligazóns externas 
* Pireneos cataláns
Voo

O **voo** é a acción de **voar**: calquera movemento a través do aire xerado por elevación aerodinámica ou flotabilidade aerostática. Tamén recibe o nome de voo o desprazamento das naves espaciais máis aló da atmosfera terrestre.

Voar é desprazarse a través dun espazo tridimensional, con movementos vectoriais ou relativos en calquera sentido. Ex.: os paracaidistas durante a caída libre, aínda que van sempre cara a abaixo, voan a través do espazo de forma relativa.

## Voo animal 
[miniatura|dereita|250px|[Gaivota en voo]]

Os seres vivos que con máis éxito conseguiron dominar o voo son a gran maioría dos insectos, aves e os morcegos. Entre os vertebrados extintos, destacan os pterosauros, contemporáneos dos dinosauros. As ás de cada un destes grupos de animais evolucionaron de forma separada a partir de diferentes estruturas.

Os morcegos son os únicos mamíferos capaces de voar no sentido estrito da palabra. Con todo hai varias especies de animais, como os esquíos voadores que poden planear dunha árbore a outra grazas a unhas membranas entre as súas extremidades; algunhas poden desprazarse centos de metros desta forma perdendo moi pouca altura.

A maior parte das aves voan, con algunhas excepcións. O avestruz e o emú non poden voar, igual que o extinto dodo, mentres que o pingüín, que tampouco voa, adaptou as súas ás para usalas baixa a auga. Moitas aves pequenas que non poden voar son nativas de illas pequenas, e levan un estilo de vida onde o voo non dá moitas vantaxes. O falcón peregrino é o animal máis rápido do mundo; a súa velocidade terminal excede os 320 Km/h.

### Na ficción 
* Dumbo, o elefante creado por Disney, emprega as súas esaxeradas orellas para voar.
* Moitos dragóns represéntanse con ás.
* Papá Noel ten unha zorra tirada por renos voadores.
* Pegaso era un cabalo alado da mitoloxía grega.

## Voo mecánico 
miniatura|dereita|250px|Voo mecánico: helicóptero Robinson R22 Beta.
As máquinas voadoras reciben o nome de aeronaves e pódense citar as seguintes:
* Avións
* Dirixibles
* Globos aerostáticos
* Helicópteros

## Notas 
## Véxase tamén 
### Outros artigos 
* Voo mecánico
** Aerodino
** Aviación
** Ornitóptero
* Outros temas
** Simulador de voo
** Levitación
** Voo sen motor
Morcegos vampiros

Os **morcegos vampiros** (**Desmodontinae**) son unha subfamilia de mamíferos quirópteros filostómidos, cuxa fonte de alimento é o sangue, un trazo alimenticio denominado hematofaxia. Hai tres especies de morcego que se alimentan unicamente de sangue: o vampiro común (*Desmodus rotundus*), o vampiro de patas peludas (*Diphylla ecaudata*) e o vampiro de ás brancas (*Diaemus youngi*). As tres especies son orixinarias de América, estendéndose dende México ao Brasil, Chile e a Arxentina.

## Especies 
Por mor das diferenzas entre as tres especies, cada unha foi catalogada dentro dun xénero diferente dunha soa especie. Con anterioridade estes tres xéneros foron situados dentro dunha familia de seu, Desmodontidae (Bonaparte, 1845), pero os taxonomistas actuais agrupáronos agora como unha subfamilia, Desmodontinae, dentro da familia dos filostómidos.

O feito de que as tres especies coñecidas de morcegos vampiros sexan máis semellantes entre elas que a calquera outra especie de quirópteros, suxire que o hábito hematófago (alimentarse de sangue) tivese un desenvolvemento único e que as tres especies poden compartir un devanceiro común.

## Notas 
## Véxase tamén 
### Ligazóns externas 
* Schutt, W.A., Jr. "Dark Banquet"
* Bat Conservation International
Boreoeuterios

Os **boreoeuterios** (*Boreoeutheria*) son un clado de mamíferos placentarios que foi composto dunha irmá taxa Laurasiatheria e Euarchontoglires. Actualmente sostense pola análise comparativa da secuencia de ADN.

## Clasificación 
**Clase Mammalia**
* **Clado Boreoeutheria**
** **Grupo III: **Euarchontoglires**
*** Superorde Euarchonta
**** Orde Scandentia
**** Orde Dermoptera
**** Orde Primates
*** Superorde Glires
**** Orde Lagomorpha
**** Orde Rodentia
** **Grupo IV: **Laurasiatheria**
*** Orde Insectivora
*** Orde Chiroptera
*** Orde Cetartiodactyla
*** Orde Perissodactyla
*** Orde Pholidota
*** Orde Carnivora

## Cladograma
Laurasiaterios

O dos **laurasiaterios** (*Laurasiatheria*) é un hipotético clado de mamíferos placentarios co rango de cohorte ou superorde, segundo os autores. Está formado por sete ordes con especies actualmente viventes, e seis ordes extintas.

## Etimoloxía 
O latín científico *Laurasiatheria* fórmase cos elementos ***Laurasia-***, formado a partir de *Lau-* (de Laurentia, antigo continente que na actualidade forma parte do cratón de Norteamérica), *Asia*, e ***-theria***, forma latina plural do grego θηρίον *thēríon*, "besta salvaxe". Polo tanto o seu significado é "as bestas de Laurasia" (isto é, os animais de Eurasia e Norteamérica).

## Ordes 
Hoxe en día recoñécense as seguintes ordes con representantes vivos:
* *Erinaceomorpha*
* *Soricomorpha* 
* *Chiroptera*
* *Cetartiodactyla* (*Cetacea + Artiodactyla) 
* *Perissodactyla*
* *Pholidota*
* *Carnivora*
Ademais, estas outras ordes extintas se asignaron á superorde:
* *Meridiungulata*
* *Condylarthra*
* *Dinocerata*
* *Mesonychia*
* *Cimolesta*
* *Creodonta*

## Rerlacións filoxenéticas 
### Cladograma 
## Notas 
## Véxase tamén 
### Bibliografía 
* William J. Murphy, Eduardo Eizirik, Mark S. Springer et al., 2001. Resolution of the Early Placental Mammal Radiation Using Bayesian Phylogenetics. *Science*, 294 (5550): 2348-2351, 14 December 2001.
* Jan Ole Kriegs, Gennady Churakov, Martin Kiefmann, Ursula Jordan, Juergen Brosius, Juergen Schmitz, 2006. Retroposed Elements as Archives for the Evolutionary History of Placental Mammals. *PLoS Biol* 4(4): e91.
* Kitazoe Y, Kishino H, Waddell PJ, Nakajima N, Okabayashi T, et al., 2007. Robust Time Estimation Reconciles Views of the Antiquity of Placental Mammals. *PLoS ONE* 2(4): e384.

### Ligazóns externas 
* *Laurasiatheria'' en UltimateUngulate
Epiterios

Os **epiterios** (*Epitheria*) son un clado que contén a todos os mamíferos placentarios agás o grupo dos Xenarthra.

## Clasificación 
* '*Infraclase *Epitheria***
** **Superorde *Afrotheria'''*
*** Clado *Afroinsectiphilia* 
*** Clado *Pseudungulata* 
*** Clado *Paenungulata* 
** *'Superorde *Laurasiatheria*'*
*** Orde *Erinaceomorpha* 
*** Orde *Soricomorpha* 
*** Orde *Chiroptera* 
*** Orde *Cetartiodactyla* 
*** Orde *Perissodactyla* 
*** Clad *Ferae* 
** *'Superorde *Euarchontoglires*'*
*** Clado *Glires* 
*** Clado *Euarchonta''
Kete Ioane

**Kete Ioane**, nado o 30 de outubro de 1950 en Amuri (Aitutaki), é un político das Illas Cook.

## Traxectoria 
Kete Ioane traballou na administración pública, primeiro no departamento de agricultura e máis tarde no de policía. Accedeu ao Parlamento por primeira vez en 1999 pola circunscrición de Vaipeka-Vaipae-Tautu como demócrata. En 2006 accedeu ao posto de ministro de medio ambiente e illas exteriores aos que lle engadiron en 2008 as competencias de relacións co Parlamento e xustiza. En decembro de 2009 deixou o posto como protesta pola destitución do gabinete do líder do Partido Demócrata Terepai Maoate. Nas eleccións xerais de 2010 perdeu o seu escano por tres votos fronte ao candidato do Partido das Illas Cook.

## Notas 
## Ligazóns externas 
* Perfil no Parlamento das Illas Cook.
Craseonycteris thonglongyai

O ***Craseonycteris thonglongyai*** é unha especie ameazada de morcego, orixinaria do oeste de Tailandia e o sueste de Birmania, onde vive en covas de cal, preto de ríos. É o único membro da familia Craseonycteridae.

Mide entre 29 e 33&nbsp;milímetros de longo, e a súa masa é duns 2 gramos. É a especie máis pequena de morcego, e pode tamén selo dentro de todos os mamíferos, dependendo de como se defina o tamaño. Os seus competidores máis próximos son as sorícidos, sobre todo a especie *Suncus etruscus*, que é máis liviá (1,2 a 2,7&nbsp;g), pero é máis longa (36 a 53&nbsp;mm cabeza e corpo).
 
## Notas
Jupp Heynckes

**Josef "Jupp" Heynckes**, nado en Mönchengladbach o 9 de maio de 1945, é un exfutbolista e actual adestrador de fútbol alemán. Xogaba de dianteiro e foi internacional coa selección alemá occidental.

## Véxase tamén 
### Ligazóns extermnas 
* Datos do adestrador en bdfutbol.com
Sotres

**Sotres** é un lugar e parroquia do concello español de Cabrales, en Asturias. Ten unha superficie de 38,1&nbsp;km² e unha poboación de 109 persoas (INE 2023). Está situado a unha altitude de 1.050 m.

## Situación 
O lugar de Sotres atópase encravado nun val a uns 19&nbsp;km de Carreña, a capital do concello. Indo pola estrada CA-1, a un quilómetro aproximadamente do mesmo, atópanse os Invernales del Texu e os Invernales del Cabao, un grupo dunhas 15 edificacións cada un, principalmente para o gando. Desde estes lugares pódese acceder a múltiples cimas, coma o Pico Urriellu (2.519 m.). Está considerada unha das vilas máis altas de Asturias, situado a 1050&nbsp;m sobre o nivel do mar.

## Véxase tamén 
### Ligazóns externas 
* Páxina oficial do concello
Mauro Boselli

**Mauro Boselli**, nado en Buenos Aires o 22 de maio de 1985, é un futbolista arxentino. Xogaba de dianteiro.

## Traxectoria 
O 29 de xuño de 2010, a páxina web do Wigan de Inglaterra anunciou a súa contratación por un período de catro anos.

## Notas 
## Véxase tamén 
### Ligazóns externas 
* Datos do xogador en football-lineups.com
Hannover 96

O **Hannover 96** é un club de fútbol alemán da cidade de Hannover. Fundouse en 1896 e compite na 1. Bundesliga.

## Véxase tamén 
### Ligazóns externas 
* Páxina oficial do club
Canto

[miniatura|[Harry Belafonte, cantante, en 1954.]]
O **canto** é a emisión controlada de sons do aparello fonador (voz), seguindo unha composición musical. O canto ten un rol importante dentro da música porque é o único medio musical que pode integrar texto á liña musical. O intérprete denomínase **cantante**, e para certos xéneros musicais **cantor** e **cantaor**.

## Notas 
## Véxase tamén 
### Ligazóns externas 
* *A Brief History of Singing*
Club Nacional de Football

O **Club Nacional de Football** ou simplemente **Nacional** é un club de fútbol uruguaio da cidade de Montevideo. Fundouse o 14 de maio de 1899 e compite na Primeira División do Uruguai.
## Palmarés 
### Torneos nacionais 
* **Primeira División de Uruguai (46)** = 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001, 2002, 2005, 2005-06, 2008-09, 2010-11, 2011-12, 2014-15, 2016.

### Torneos continentais 
* **Copa Libertadores (3)** = 1971, 1980, 1988
* **Copa Intercontinental (3)** = 1971, 1980, 1988
* **Copa Interamericana (2)** = 1972, 1989
* **Recopa Suramericana (1)** = 1989
* **Copa Aldao (6) ** = 1916, 1919, 1920, 1940, 1942, 1946
* **Copa de Honor Cousenier (4) ** = 1905, 1915, 1916, 1917
* **Copa Competencia Chevallier Boutell (2) ** = 1913, 1915

## Véxase tamén 
### Ligazóns externas 
* Páxina oficial do club
Corynorhinus townsendii

***Corynorhinus townsendii*** é unha especie de morcego da familia Vespertilionidae.

## Distribución xeográfica 
Atópase en México, os Estados Unidos e o Canadá.

## Véxase tamén 
### Bibliografía 
* SIMMONS, N. B. *Order Chiroptera*. In: WILSON, D. E.; REEDER, D. M. (Eds.). **Mammal Species of the World: A Taxonomic and Geographic Reference**. 3. ed. Baltimore: Johns Hopkins University Press, 2005. v. 1, p.&nbsp;312-529.
### Ligazóns externas 
* ARROYO-CABRALES, J.; CASTANEDA, T. A. S. 2017. *Corynorhinus townsendii*. In: IUCN 2021-3. 2017 IUCN Red List of Threatened
Helmer Alexandersson

**Helmer Alexandersson**, nado o 16 de novembro de 1886 en Estocolmo e finado na mesma cidade o 24 de decembro de 1927, foi un compositor e violinista sueco, irmán da actriz Karin Alexandersson.

## Traxectoria 
Coñécese relativamente pouco sobre a vida de Alexandersson, naceu nunha familia de comerciantes, seu pai morreu en 1900 e el tivo que se pór a atender o comercio familiar. Estudou de 1902 a 1908 no Conservatorio de Estocolmo, recibiu varias bolsas de estudos para perfeccionarse e en 1912 contratárono para realizar a marcha oficial dos Xogos Olímpicos de Estocolmo. Concibida na súa maior parte en 1914 a *Sinfonía nº 2 en G menor* estreouse o 18 de abril de 1919 baixo a dirección de Carl Schneevoight. Desde 1918 era primeiro violinista da orquestra do cine "Röda Kvarn" (*Rode Molen*) compoñendo música para os filmes mudos que se exhibían nese cine.

## Obra 
### Música para filmes 
* 1925 - *Ingmarsarvet* 
* 1923 - *Gunnar Hedes saga*
* 1919 - *Herr Arnes pengar*

### Música para orquestra 
* 1914- 1919 - *Sinfonía nº 2 en G-menor*

## Notas